צחור (עמותה)

צחור - צדק, חופש, חינוך ורווחה בירושלים היא עמותה רשומה אשר הוקמה על ידי עו"ד יוסי חביליו בשנת 2014, ופועלת לקידום עקרונות של שוויון, צדק חברתי ומשפטי, זכויות אדם ומנהל תקין בירושלים, וכן שואפת לייצר מנהיגות אזרחית מקומית אשר תפעל לקידום עקרונות אלה. העמותה מסייעת לכלל המגזרים בירושלים. צחור נוסדה על ידי תושבים מירושלים שמטרתם לקדם מטרות בעיר בשני ערוצים עיקריים: הגשת עתירות בנושאים עקרוניים בסוגיות הקשורות לירושלים, שוויון, מנהל תקין ושמירה על טוהר המידות. בנוסף מעניקה שירותי ייעוץ וסיוע משפטי בחינם לתושבי ירושלים בשלל תחומים. העמותה ממקדת את מרב פעולותיה בעיר ירושלים אולם לעיתים פועלת גם בנושאים כלל ארציים. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. עתירה על העדר גינות משחקים בשכונות בית חנינא ושועפט – בעקבות עתירה שהגישה צחור ביחד עם תושבים משכונות בית חנינא ושועפט בעניין העדר של גינות משחקים בשכונות אלה, קיבל בית המשפט המחוזי בירושלים את טענות העמותה כי עיריית ירושלים מפלה את השכונות הערביות בנושא הקמת גני משחקים ופועלת בחוסר סבירות קיצוני בעניין זה, ופסק כי על העירייה להכין תוכנית ויעדים לשם הקמת גינות משחקים בשכונות בית חנינא ושועפט באופן מאוזן. ייצוג של תושבי אל-סאלחין בראס אל עמוד בנוגע לאי פינוי אשפה מהרחוב - בעקבות פנייה שהגיעה לעמותה מחברת מועצת העיר בירושלים, לורה ורטון, ותושבי ראס אל עמוד, פנתה העמותה לעיריית ירושלים על מנת שתסדיר את נושא פינוי האשפה ברחוב אל-סאלחין שבשכונת ראס אל עמוד. שנים רבות נמנעה עיריית ירושלים מלפנות אשפה מרחוב זה, בטענה שבשל כך שהרחוב צר הדבר דורש משאבים רבים שהעירייה לא מוכנה להקצות. בעקבות איום העמותה בנקיטת הליך משפטי בעניין, הודיעה העירייה שבתקציב של שנת 2016 תקצה משאבים לעניין, והחל מ 1.1.16 תחל לפנות את האשפה מרחוב זה[דרוש מקור]. עתירה בנושא כספי חברת הדיור הציבורי פרזות - בעקבות עתירה שהוגשה בשמה של עמותת צחור וזכאית לדיור ציבורי בירושלים בעניין פירוק חברת 'פרזות' והשימוש בכספים שהצטברו בה כתוצאה ממכירת דירות ציבורית, 130 מיליון, הוקפא פירוק חברת פרזות. בדיון בבית המשפט העליון הודיעה המדינה כי מתגבש מתווה חדש, לפיו בעקבות העתירה תבוטל החלטת המדינה ועיריית ירושלים לפרק את חברת פרזות ולהתחלק בכספי החברה, וכי כל כספי החברה ישמשו עתה לרכישת דירות לזכאי הדיור הציבורי בירושלים, ולאחר מכן אישרה ועדת השרים להפרטה את המתווה. מניעה של העברת כספים מהעירייה לכנס של רשת אל המעיין – בעקבות הגשת עתירה בשם עמותת צחור למניעת העברת 400 אלף ₪ על ידי עיריית ירושלים למימון אירוע של רשת החינוך אל המעיין, ניתן בבית המשפט המחוזי בירושלים פסק דין המבטל את החלטת העירייה ומונע העברת הכספים. מאבק בהשתלטות על כיכר נחמן בנחלת שבעה- עמותת צחור יחד חברי מועצת עיריית ירושלים ועם תושבי נחלת שבעה נקטו בהליכים משפטיים כנגד השתלטות יזם פרטי על כיכר ציבורית, וזאת בין היתר על ידי בנייה לא חוקית המנוגדת לתוכנית החלה במקום. וועדת הערר המחוזית ובית המשפט המחוזי קיבלו את עמדת עמותת צחור, ואסרו על קיום אירועים קבועים במקום כפי שתוכננו. עתירה בנושא ייצוג לנשים וערבים בעיריית ירושלים - בעקבות עתירה שהוגשה על ידי צחור, בטענה של אי ייצוג הולם לנשים ולערבים ואי ייצוג הולם לאופוזיציה במינויים בוועדות ובתאגידים בעיריית ירושלים, ביטל בית המשפט המחוזי בפסק דין תקדימי 161 מינויים של ראש עיריית ירושלים ועיריית ירושלים בוועדות ובתאגידים עירוניים[דרוש מקור]. עתירה כנגד סגירת מרכז לגמילה מסמים ואלכוהול לנוער מג"ל ליפתא – עמותת צחור יחד עם מייסד המרכז, משה קרון, הסופר דויד גרוסמן ואם לילד אשר עבר תהליך גמילה מוצלח במקום, הגישו עתירה כנגד כוונת עיריית ירושלים לסגור את המרכז בשל גירעון כספי קטן של המקום. בשלב ראשון, הצליחה העמותה לעכב את הסגירה של המרכז, אולם בסופו של דבר המרכז נסגר והוקם מרכז חלופי באזור בית שמש הנותן מענה חלקי בלבד. עתירה להשבת הפלרת מי השתייה בישראל - עמותת צחור יחד עם רופאי שיניים בכירים, איגוד רופאי הילדים בישראל, הארגון לרפואה ציבורית בישראל, עמותת רופאי השיניים הערבים בישראל, איגוד השינניות, עמותת יד-שרה, עיריות וראשי עיריות הגישו עתירה לבית המשפט העליון כנגד ההחלטה לבטל את הפלרת המים בישראל. ערב הדיון בבית המשפט העליון הודיעה המדינה כי היא תשיב את הפלרת מי השתייה בישראל. גילוי מסמכים בנושא גיוס תרומות של ראש עיריית ירושלים ניר ברקת- עמותת צחור הגישה עתירה לבית המשפט המחוזי בירושלים יחד עם חברי מועצה מהאופוזיציה לגילוי מסמכים ופרטים הנוגעים לגיוס תרומות על ידי ראש העירייה, ניר ברקת. העתירה תלויה ועומדת בבית המשפט. בתגובה מטעם המדינה נאמר כי יש חובה לגלות את כל המסמכים המתייחסים לעיריית ירושלים או אירועים עירוניים, וגם ככל שמדובר על תאגיד עירוני על העירייה לעשות מאמץ ולדאוג לקבלת המסמכים ולמסור אותם לחברי המועצה הפונים. אתר האינטרנט הרשמי של צחור צחור, באתר "גיידסטאר ישראל" ניר חסון, בית המשפט המחוזי: על עיריית ירושלים לתכנן גני משחקים לשכונות פלסטיניות, באתר הארץ, 10 בינואר 2016 נמרוד בוסו, ניצחון לדיור הציבורי: המדינה הודיעה לבג"ץ כי כל כספי "פרזות" יופנו לרכישת דירות בירושלים, באתר TheMarker, 15 באוקטובר 2015 130 מיליון שקל שהצטברו ב"פרזות" יועברו לרכישת דירות לזכאים, באתר כלכליסט, 22 בנובמבר 2015. ישי כהן, עתירה: למנוע את תקצוב ה'עלייה לרגל' שארגן "אל המעיין", באתר כיכר השבת, 19 באפריל 2015 ישי כהן, בוטל תקציב עיריית י-ם למעמד 'הקבלת פני רבו' של 'אל המעיין', באתר כיכר השבת, 5 באוגוסט 2015. חזי דרקסלר, המיליארדר חטף עצבים והרס כיכר ציבורית, באתר mynet, 6 בינואר 2013. קטעי עיתונות על צחור, אתר צחור צפריר רינת, עתירה נגד שרת הבריאות: הפסקת השימוש בפלואור תגרום נזק בריאותי, אתר הארץ, 12 באוקטובר 2014 עידו אפרתי, צפריר רינת, ליצמן הופך את ההחלטה של גרמן ומחזיר את הפלואור למי השתייה, באתר הארץ, 31 במאי 2015.